da da en da de cs da en et de da da da en en en da de cs da en et de da da da en en sv da da da da da da en da da da da da en da tk da en en en ca en en da da da nl de da en da da da da da da da da da da de de en
Skrevet af Wobblybits den 4. september 2022 i Kager, Nye opskrifter, Opskrifter
Såeh … Nu har den der Cosori Airfryer efterhånden været i mit liv i et par måneder, og jeg er ikke blevet mindre begejstret, siden jeg delte min opskrift på airfryerbagt foccaciabrød. Siden sidst har jeg lavet pølsemix og æggekage i min airfryer. Og pommes rösti og toast. Blandt andet! Og jeg har svært ved at se, hvad en airfryer egentlig ikke skulle kunne bruges til. Altså, når vi taler madlavning, det er klart!
Og nu er det altså også blevet til en møglækker banankage (hvis jeg selv skal sige det – og det skal jeg jo heldigvis 😎), som tager sådan cirka 10-15 minutter at mikse sammen, og så skal den ellers bare have lov at passe sig selv i airfryeren. Det bedste ved den er, at den i bund og grund ikke kræver de store bagefærdigheder, og de eneste køkkenredskaber, du skal bruge (altså, foruden din Cosori Airfryer og Cosori Kageform), er en køkkenvægt, en god skål og en stavblender/almindelig blender. Ikke alt muligt med at vende og folde og passe på ikke at slå luften ud af både det ene og det andet.
Det er måske i virkeligheden lige i ånden, når den nu er lavet i airfryeren. For hvis der er én ting, der er helt sikkert, så er det da, at madlavning i sådan en bandit er NEMT! Og når jeg er færdig med at bruge den, ryger alt sammen (altså lige med undtagelse af den del, der tilsluttes strøm) i opvaskeren, og så kan jeg pænt se endnu et afsnit Matador imens … Ja, det er jeg altså vendt tilbage til, og så får Morten Korch en velfortjent pause.
Nå, men altså! Hvis du har læst med hertil, skal jeg nok lade være med at trække pinen længere. Lige herunder finder du mit bud på en banankage med kun seks ingredienser, og som jeg i øvrigt har bagt i min elskede airfryer. Igen, igen priser jeg mig lykkelig for min Cosori tilbehørspakke, der indeholder:
Spydstativ med 5 spyd
… Og så er der selvfølgelig kageformen, som er den, jeg har brugt i det her tilfælde! Du får i øvrigt 15 % rabat med koden “Wobblytbits15”, og det gælder selvfølgelig både airfryer og tilbehørspakke ❤️
Forb. tid 15 min
Tilb. tid 50 min
4 stk. store overmodne bananer
4 stk. mediumstørrelse æg
250 gram hvid fuldkornshvede (fx fra Valsemøllen)
150 gram Lurpak Let
Smelt smør i en gryde.
Blend alle de øvrige ingredienser til en ensartet dej.
Blend det smeltede smør i dejen.
Spray det indvendige af din Cosori Kageform med en bagespray eller smør den med smør eller olie.
Hæld dejen i formen og bag i din Cosori Airfryer ved 130 grader i 45 minutter.
Efter 45 minutter stikker du en kødnål/spyd i kagen for at tjekke, at den er færdig. Hvis den ikke er bagt helt færdig, kan du bage den yderligere 5-10 minutter, men husk at holde øje med din kage.
Kagen kan serveres både varm og kold, ligesom du med fordel kan give den en omgang lækker chokoladeganache.
reklame // Foccacia med salt og hvidløg
Jeg har længe gået med drømmen om vaskeægte at lave den her hjemmeside - et lille virtuelt opskriftsindeks, om du vil - så hermed! Ambitionen er, at siden her skal blive min legeplads (foruden den jeg har på Instagram), hvor jeg kan udforske, lege med og nørde min store forkærlighed for mad.